પુસ્તકમેળાનું આયોજન યુનિવર્સિટીના HRD વિભાગમાં યોજવામાં આવેલ હતું. જેમાં સાહિત્ય પરિષદ ઉપરાંત અન્ય પ્રકાશન સંસ્થાઓએ પણ ભાગ લીધો હતો. આ સમયે હાલમાં જ ગુ. સા. પ. અને ગુજરાતીલેક્સિકોનના સંયુક્ત ઉપક્રમે આયોજિત કાર્યશાળાના વિવિધ સત્રોમાંથી ગુજરાતીમાં કેવી રીતે ટાઇપ કરવું તે ઉપરાંત ગુજરાતીલેક્સિકોન અને ભગવદ્ગોમંડલના નિદર્શનની સતત રજૂઆત પુસ્તકમેળામાં મૂકેલ કમ્પ્યૂટર સ્ક્રીન ઉપર થતી રહે તેવી ગોઠવણ કરવામાં આવી હતી. આ ઉપરાંત ત્યાં ગુજરાતીલેક્સિકોનના બ્રોશર પણ મૂકવામાં આવ્યા. જેનો લાભ પુસ્તકમેળામાં આવનાર દરેકે લીધો.